«М.Әуезов атындағы Ақжар орта мектебі» КММ

***2023-2024 оқу жылында тәрбие саласы бойынша І-жартыжылдығында атқарылған жұмыстарының есебі***

 ДТЖЖО:А.Н.Абуюрова

Ақжар ауылы

2023-2024 оқу жылы

 **«БІРТҰТАС ТӘРБИЕ БАҒДАРЛАМАСЫ:**

 **ҚҰНДЫЛЫҚТАР ЖӘНЕ ОНЫ ІСКЕ АСЫРУ ТЕТІКТЕРІ»**

 Мектебімізде «Біртұтас тәрбие бағдарламасы: құндылықтар және оны іске асыру жоспары» тақырыбында сынып жетекшілер бірлестігінің отырысы ұйымдастырылды.

Жұмыс барысында білім беру ұйымдарындағы 2023-2024 оқу жылында жүзеге асырылатын тәрбие жұмысының беталысын түсіндіруге, құндылықтар негізінде тәрбие жұмысын ұйымдастыру ерекшеліктерін нақтылауға, білім алушылардың бойында құндылықтарды пәндік мазмұн, сынып сағаттары мен сыныптан тыс әлеуметтік тәжірибелер арқылы дарытудың әдіс-тәсілдерін меңгертуге бағытталды.

2023-2024 оқу жылында жүзеге асырылатын тәрбие жұмысын ұйымдастыру ерекшеліктері айтылып, бұл мақсатты іске асыру үшін "Ұлттық мүдде", "Ар -ұят" және "Талап" атты үш құндылық бойынша тәрбие жоспарын құрылып, жұмыс жасау қажеттілігі түсіндірілді. Отырыс барысында тренинг, практикалық тапсырмалар, бейнеролик талқылау, кері байланыс әдістері қолданылды.

 8-11 сынып оқушылары арасында «Жасөспірімдер арасындағы буллинг пен кибербуллингтің алдын алу» тақырыбында Тарбағатай аудандық полиция бөлімінің кәмелеттік жасқа толмаған учаскелік полиция инспекторы Назгуль Маликовна түсіндірме жұмыстарын жүргізді.

**Жұмыстың мақсаты:**

\* Оқушылардың арасындағы етек жайып бара жатқан буллингтің алдын алу;

\* балаларды буллингке қарсы тұру қасиеттерін үйренуге жағдай жасау.

**Міндеттері:**

\*Оқушыларды өмірде кездесетін буллинг түрлерімен таныстыру;

\* Жеке тұлғаға буллинг және кибербуллингке қарсы тұру туралы білім алуына қолайлы жағдай туғызатын оқу-тәрбие процесін ұйымдастыру;

\* Оқушыларда буллингке қарсы көзқарас қалыптастыру және адамгершілік

қасиеттерін дамыту; Түсіндірме жұмысы барысында оқушылар әр түрлі сұрақтар қойып, түрлі ситуациялық жағдайлардан шығу жолдарын талқылады.

 «М.Әуезов атындағы Ақжар орта мектебі» КММ-де тәрбие саласы бойынша «Кәмелеттік жасқа толмағандар арасында қылмыс пен құқық бұзушылықтың алдын-алу, қауіпсіздігін қамтамасыз ету» мақсатындағы аудандық білім бөлімімен, аудандық ішкі істер бөліміміне , іс-шаралар жоспары жасалып, бекітілген. Жоспар бойынша:  «Абайлаңыз- балалар!» тақырыбында жедел-профилактикалық іс-шаралары , және «Түнгі көшеде балалар», «Жасөспірім» атты рейдттік іс-шаралар ұйымдастырылды. Құқықтық бағыттағы «Полицияның жас көмекшілері» ,«Жас сарбаз», «Әкелер кеңесі», «Қыздар кеңесі», «Біз және Заң», «Қауіпсіз интернет», «Зорлық зомбылықсыз балалық шақ «Адал ұрпақ» ерікті мектеп клубтарының жұмысы, жасөспірімдер арасында нашақорлықтың, есірткі бизнесінің , алкогольизмнің алдын алу мақсатындағы және жасөспірімдер арасындағы мінез- құлықтың алдын алу және салауатты өмір салтын қалыптастыру мақсатындағы жұмыстар өз дәрежесінде өткізіліп, дәлелді құжаттары жинақталды. Атқарылған жұмыстар мектептің, әлеуметтік желілеріне жарияланды.

   1-4 сынып оқушылары арасында «Назар аударыңыз, балалар!» және «Жолда жүру ережесін сақтайық!» тақырыптарында Тарбағатай ауданы полиция бөлімі жергілікті полиция қызмет бөлімшесі кәмелетке толмағандар істері жөніндегі учаскелік полиция инспекторы Назгул Маликовна профилактикалық жұмыстар жүргізді. Оқушыларға жолда жүру ережесін есте сақтауға, балаларға жол белгілерінің неше түрі бар, оны білу не үшін қажет, бағдаршамның, жол белгілерінің атқаратын қызметі қандай екенін және жол ережесін есте сақтау қабілетін, қызығушылықтарын арттыру, барлығымызға ортақ қойылған тәртіпті дұрыс орнындау жайлы толығымен түсініктеме беріп өтті. Жасөспірімдер инспекторы қызметкерінің сауалы мен сұрақтартарына оқушылар толықтай жауап берді.

 Қыркүйек айында 8-11 сынып оқушылары арасында «Жыныстық қол сұғушылықтың алдын алу» тақырыбында Тарбағатай аудандық полиция бөлімінің кәмелеттік жасқа толмаған учаскелік полиция инспекторы Кунапьянова Назгуль Маликовна оқушылармен профилактикалық жұмыстар жүргізу мақсатында кездесу өткізді. Шара барысында оқушыларға жыныстық тәрбие беруде және жыныстық қол сұғушылықтың алдын алудағы ата-аналар мен педагогтер тарапынан психологиялық қолдауды ұйымдастыру қоғамдағы ең басты міндеттерінің бірі екенін түсіндіріп өтті. Балалар мен жасөспірімдердің білім алуларына дұрыс және қауіпсіз жағдай жасау, интеллектуалды, рухани және дене күшінің дамуын қамтамасыз ету мен адамгершілік, салауатты өмір салтының негізінің мығым қалыптасуы жайлы толық түсінік берді.

 Мектеп жанындағы интернатта 25 қыркүйек 2023 жылы «Кәмелетке толмағандар арасында әлімжеттілік пен бөтен біреудің затына қол сұғушылықтың» алдын алу мақсатында Тарбағатай АІІБ ПБ ЖПҚЮПТ аумақтық учаскелік полиция инспекторы Н.М.Кунапьянова және мектептің директордың тәрбие ісі жөніндегі орынбасары А.Абуюрова интернат оқушыларына түсіндірме жұмыстарын жүргізді. Кәмелетке толмағандар арасында әлімжеттілік құқық бұзушылық және бөтен біреудің затына қол сұғушылықтың, бос жүрудің алдын алу қажеттігін ескерте отырып, қылмыс жасаған оқушылар жазадан шет қалмайтыны, тәртіпті бұзған жағдайда жауапкершілікке тартылатынын ескертті.

 Қыркүйек айында атқарылатын жұмыс жоспарына сәйкес, 5-11 сыныптар арасында «**Қыз тәрбиесі, ұлт тәрбиесі**» тақырыбында қыздар жиналысы өтті. Жиналыс барысында қыз балалардың сабаққа қатысуы, мектеп формасын сақтап, сабаққа кешікпей келіп, санитарлық талаптарды қатаң сақтап жүруі керектігі түсіндірілді.

5-11 сынып қыздар жетекшісі болып ағылшын тілі пәні мұғалімі Алуа Мұратбекқызы, 1 ауысым бойынша қыздар төрайымы болып 10 «А» сынып оқушысы Қуанышева Еркеназ, 2 ауысым бойынша қыздар төрайымы болып 8 «А» сынып оқушысы Оралқызы Ақжарқын тағайындалды.

Мектеп медбикесі Арайлым Жұмабекқызы қыз балалардың жеке гигиенасы, тазалық туралы түсіндірме жұмыстарын жүргізді.

 28 қыркүйек 2023 жылы метбебімізде жалпы ата-аналар жиналысы өтті.

 Тақырыбы: «**Ата-ана-мектеп ынтымықтастығы**»

 Мақсаты: Әр отбасының бала тәрбиесіне белсене қатысуының маңызын арттыру. Баланың мейірімді сыпайы әдеттерді бойына сіңіріп өсу жолдарын ата-аналармен бірлесе қарастыру.

Күн тәртібінде , мектеп психологтары А.Нұрпейісова, А.Мыскенова; психологиялық тренинг ұйымдастырып,ата-аналарға көтеріңкі көңіл күй сыйлады.

 «Мектепішілік тәрбие жарғысы мен тәрбие бағыттары» директордың тәрбие ісі жөніндегі орынбасары А.Абуюрова таныстырып өтсе, оқушылардың мектеп формасымен қамтылуын мектептің әлеуметтік педагогы А.Мыскенова толық айтып өтті.

 Тарбағатай АІІБ полиция қызметінің аға учаскелік инспекторы полиция капитаны Нургул Зейнелбекқызы «Тәртіп бұзушылыққа және алаяқтыққа ұрынбаудың алдын алу» жайлы және«Балалардың қауіпсіздігін ұйымдастыру, балаларға қатысты  зорлық-зомбылықтың алдын алу мәселелері» бойынша түсіндірме жұмыстары жүргізіліп, ақпараттар таратылды. Балалардың құқытары заңды мүдделері бұзылған жағдайда және балаға қауіп төнген жағдайда, сонымен қатар интернет желілерінде ақпараттық қауіпсіздікті қамтамасыз ету мәселелері бойынша мемлекеттік және басқа да органдарға сенім телефондары арқылы өтініш білдіруге болатыны туралы айтылып, кеңінен ата-аналарға түсініктеме берді.

 Жаңа оқу жылына ата- аналар төрайымы мен мүшелерін сайлады.

Ата-аналар комитетінің төрайымы болып Досмуханбетова Лаура сайланды.

Ата-аналар комитетінің құрамы болып төмендегі ата-аналар сайланды.

Мүшелері:

1. Досмуханбетова Гульмира

2. Құрманғалиева Баян

3. Бейсекенова Ақерке

4. Наурызханова Салтанат

5. Нұрғалиева Меруерт

 «Қайырымдылық жасасаң, қайырын өзің көрерсің» - дейді дана халқымыз. Қайырымдылық деген асыл қасиеттің бір үлгісі ретінде

«**Жүректен жүрекке**» қайырымдылық акциясы аясында, мектеп ауласында 0-11 сынып арасында мектепшілік жәрмеңке ұйымдастырылды. Жәрмеңке барысында 206980 теңге қаржы мен 3 оқушыға қыстық аяқ киім жиналды. Нәтижесінде мектебіміздің әлеуметтік жағынан аз қамтылған және көп балалы отбасыларына көмектескелі отырмыз! Жәрмеңкеге бірадамдай атсалысқан сыныптарға, ата-аналарға, сынып жетекшілерге, ұстаздарға алғысымыз шексіз!

«**Балалар және театр**» жобасы бойынша атқарылған жұмыстар:

 2023-2024 оқу жылы қыркүйек айында «Балалар және театр» жобасы бойынша жылдық жұмыс жоспары жасалды.

 Мақсаты: Оқушылардың рухани дүниесін байыта отырып, эстетикалық, көркемдік, адамгершілік, азаматтық тәрбие беру. Ауызша сөйлеу мәдениетін қалыптастыру.Балаларға актерлік техниканы меңгерте отырып, шығармашылық көзқарас, ойлау функцияларын қалыптастыру.

 2023 жылдың 27 қыркүйек күні сынып жетекшілер жылдық жұмыс жоспарымен таныстырылды.

 Қазан айында жоспарға сәйкес 4 орыс сыныбының оқушылары «Қошқар мен теке» ертегісі желісі бойынша қойылым көрсетті. Сынып жетекшісі Ажахметова Зульфира Битановна.

 Қараша айының жұмыс жоспарына сәйкес 2 «А» сыныбының оқушылары «Кішкентай ақылды балапан» ертегісін қойды. Сынып жетекшісі Мухаметжанова Айгерім Төлегенқызы.

 2 «Б» сыныбының оқушылары: «Мақта қыз бен мысық» ертегісін қойып берді, сынып жетекшісі Кожахметова Гульнар Ислямовна.

 2 «В» сыныбының оқушылары «Жеті лақ» ертегісін қойып берді, сынып жетекшісі Чектыбаева Анар Айтыбаевна.

 2 орыс сыныбының оқушылары «Теремок» ертегісін қойып берді, сынып жетекшісі Кинашова Акгуль Нигметоллаевна.

 Желтоқсан айының жұмыс жоспарына сәйкес 4 «Б сыныбының оқушылары «Жыл басына таласқан хайуанаттар» қойылымын қойды. Сынып жетекшісі Кусайнова Аян Нурмухановна.

 3 орыс сыныбының оқушылары «Курочка Ряба», «Лиса и журавль» ертегілері желісі бойынша көлеңке театрын қойып берді.

 4 орыс сыныбының оқушылары ағылшын тілінде «Теремок», ертегілерін қойып берді.Сынып жетекшісі Ажахметова Зульфира Битановна

 4 «А» сыныбының оқушылары Ыбырай Алтынсариннің әңгімелерінен «Таза бұлақ», «Асыл шөп», «Әке мен бала» қойылымдарын қойып берді. Сынып жетекшісі Шамарханова Шынар Рамазановна

 4 «Б» сыныбының оқушылары «Алтын сақа» қойылымын қойып берді. Сынып жетекшісі Рахымжанова Салтанат Балкеновна.

 Барлық қойылымдардың видеолары мектептің әлеуметтік парақшасына жарияланды.

 Мектепішілік сахнада қойылған қойылымдардың видеолары Облыстық «Алтын шашу» сайысына жіберілді. Алдағы уақытта нәтижесі шығарылады.

 «**Төрт тоқсан-төрт өнер**» жобасы бойынша мектебімізде «Қазағымның қазынасы-домбыра» атты домбыра үйірмесі ашылды.

Мақсаты: Оқушылардың домбыраға қызығушылығын арттыру.

 6-11 сыныптар арасында "Жол ережесін білу және жарақаттанудың алдын алу" мақсатында жасөспірімдер инспекторы мен аудандық аурухана дәрігері Кожарханова Гулжанармен кездесу өтті.

Мақсаты: Оқушыларды жолда жүру ережесімен таныстыру, жол белгілерін есте сақтауға үйрету, оқушылардың мектепке баратын, мектептен қайтатын жолдарында қауіпсіз жүріп тұруларына жағдай жасап, жағдайлар мен басқа да өрескел құқық бұзушылықтарды болдырмау, жол белгілерін айыра білу дағдыларын қалыптастыру.

 Тәрбие саласы бойынша атқарылатын жұмыс жоспарына сәйкес, 1-11 сыныптар арасында жалпы ұлдар жиналысы болды.

Тақырыбы: «Ұлдан-ұлағат...»

жетекшісі: Н.Аязбек

 Мектеп жанындағы интернатта 28 қыркүйек 2023 жылы 6-7 сыныптар арасында «Құқықбұзушылықпен жыныстық қарым-қатынастың алдын алу» тақырыбында Тарбағатай ауданының прокуроры А.Сатыбалды мен АІІБ ПБ ЖПҚЮПТ аумақтық учаскелік полиция инспекторы Н.Жақыпбекова және мектептің директордың тәрбие ісі жөніндегі орынбасарлары А.Абуюрова интернат оқушыларына түсіндірме жұмыстарын жүргізді. Кәмелетке толмағандар арасында құқық бұзушылық және бос жүрудің алдын алу қажеттігін ескерте отырып, қылмыс жасаған оқушылар жазадан шет қалмайтыны, тәртіпті бұзған жағдайда жауапкершілікке тартылатыны туралы түсіндірме жұмыстарын жүгізді.

 Мектебімізде 10 қазан күні «Құқық бұзушылықтың алдын алу» мақсатында 5-9 сынып оқушыларымен кездесу өткізіліп, түсіндірме жұмыстары жүргізілді.Сонымен қатар, кездесу барысында құқықбұзушылықтың алдын алу, жолда жүру ережелері, соңғы уақытта көбейіп кеткен интернеттегі алаяқтық туралы да айтылып, жадынамалар таратылды.

 «Адал Ұрпақ» мүшелері мен «Құқық және тәртіп» фракциялары бірлесе отырып 8-9 сынып оқушылары арасында «Сыбайлас жемқорлық мәселесін шешудің тиімді жолдары» тақырыбында дебат ойыны өтті. Мақсаты: оқушылардың сыбайлас жемқорлық туралы білімдерін тереңдету.

 Мектеп жанындағы интернатта интернат тәрбиешілердің ұйымдастыруымен тәрбиеленушілердің өмір қауіпсіздігіне байланысты профилактикалық жұмыстар жүргізіді. Қазіргі уақытта әлеуметтік желілерде "Жүгіріп өт немесе өліммен бетпе-бет кел" атты ойынның таралуына байланысты, оқушыларға түсіндіру жұмыстары жүргізілді. Балаларға бұл ойынның адам өміріне қаншалықты қауіпті екендігі түсіндіріліп, ондай ойындардан аулақ болу керектігі ескертілді. Мұндай ойындардан өздерін де, достарын да сақтауға кеңес берілді.

 5-11 сынып қыздарымен жүргізілетін жылдық жұмыс жоспарына сәйкес, «Қызға қырық үйден тыю», «Үйінде қызы бардың, көгінде сөнбес жұлдызы бар» тақырыптарында пікіралмасу өтті. Шара барысында қыздарымызға қазақ халқы қыз тәрбиесіне әрдайым аса назар аударғанын, қызға қырық үйден тыю салып, жүріс-тұрысын қадағалағаны туралы айта келе, Абай атамыздың: «Ары бар, ақылы бар, ұяты бар ата-ананың қызынан қапы қалма»-демекші, қыз бала тәрбиесі оның ата-анасына да тікелей байланысты екені түсіндірілді. Халықтың бойындағы ұлттық қасиеттерді жалғастырушы қыз баласы туралы айтылған нақыл сөздердің мағынасын ашуда өз пікірлерімен бөлісті. Мақсаты: Халықтық тәлім-тәрбие негізінде қазіргі қазақ қыздарының бойында жан сұлулығын қалыптастыру жолдарын көрсету, адамгершілікке үндеу.

 4-сыныптар арасында жоспарға сай, «Нашақорлыққа - жол жоқ!» тақырыбында директордың тәрбие ісі жөніндегі орынбасарлары түсіндірме жұмыстарын жүргізді. Мектеп оқушыларына адамзат ұрпағына төніп тұрған зиянды әдеттердің зардаптарын түсіндіру, олардан аулақ болуға шақыру, құқықтық тәрбие беру, салауатты өмір салтын насихаттау;

- Кәмелетке толмағандар арасындағы нашақорлықтың, есірткінің заңсыз айналымының алдын алу ережелері, есірткі тұтыну, электронды темекі шегу

(вейп) және алкоголизмнің зияны жайлы және «Нашақорлыққа - жол жоқ!» тақырыбында түсіндірме жұмыстарын жүргізді. Оқушылар суреттер салып,өз ойларын ортаға салды. Басты мақсаты – оқушыларды салауатты өмір салтын ұстануға үйрету. Ғасыр дерті болып саналатын зиянды әдеттер – темекі шегу, есірткі заттарды пайдаланудан аулақ болуға шақыру.

 «Адамның үйлесімді дамуы ұлттық институты» КЕАҚ Ғылыми-әдістемелік кеңесінің 2023 жылғы 15 тамыздағы №4 хаттамасына сәйкес, ата-аналарға өзін-өзі тәрбиелеуді ұйымдастыруда көмек көрсету, ата-аналардың психологиялық-педагогикалық мәдениетін арттыру, педагогикалық қолдау көрсету мақсатында «М.Әуезов атындағы Ақжар орта мектебі» КММ-де «Ата-аналарды педагогикалық қолдау» орталығы ашылды.

 *Мақсаты:жеке тұлғаны тәрбиелеудің тұжырымдамалық негіздері аясында ата-аналардың, мұғалімдер мен оқушылардың өзара іс-қимылының тиімді жүйесін қалыптастыру, сондай-ақ мектепте қолайлы орта құру.* Орталықтың негізгі міндеттеріне позитивті ата-ана мәдениетін дамыту арқылы балалардың әл-ауқатын қамтамасыз етуді көздейді. Сонымен қатар,  ұлттық құндылықтар негізінде ата-аналарға жүйелі психологиялық-педагогикалық білім беруді ұйымдастыру, бақытты және табысты балаларды тәрбиелеу бойынша ата-аналардың құзыреттерін дамыту, позитивті ата-ана мәдениетін дамытуда әлеуметтік серіктестердің күш-жігерін біріктіру мақсат етілген.

 «Ата-аналарды педагогикалық қолдау орталығының» жұмыс жоспарына сай, айына 2 рет бейсенбі күні 5-8 сынып білім алушыларының, жұма күні 9-11 сынып білім алушыларының ата-аналарына берілген тақырыптарда тәжірибесі мол, шығармашыл ұстаздардың дайындығымен сабақтар жүргізілетін болып белгіленді. Осы мақсатта жұмыс істейтін мамандар тобы құрылып, құрамы бекітілді.

 Орталықта дөңгелек үстелдер, шығармашылық байқаулар, ата-аналар жиналысы, спорттық шаралар,ата-аналар мен ата-әжелер арасында бірқатар іс-шаралар жоспарланып өткізілуде. Мұндай шаралар мұғалім, ата-ана және балалар арасындағы байланысты нығайтуға ықпал етеді.

 1 қараша күні ата-аналарға педагогикалық қолдау бойынша әдістемелік ұсынымдарды жүзеге асыру мақсатында директордың тәрбие ісі жөніндегі орынбасарларының ұйымдастыруымен мектебіміздің ата-аналар комитетінің мүшелерімен кездесу өтті. Кездесу барысында «Даналық мектебі» клубынының мақсаты, міндеттері таныстырылды. Кездесуге қатысқан ата-аналарға мектепте өтетін ағымдағы жұмыстардың барысы айтылып, түрлі ойындар, тренингтер ұйымдастырылды.

 Ата-аналарды педагогикалық қолдау орталығы бағдарламасының жұмыс жоспарына сәйкес, мектебімізде сынып жетекшілер арасында «Даналық мектебі» - «Мектеп-Ата-ана» атты конференция өтті.

 Мақсаты: Балаларды оқыту мен тәрбиелеуде отбасы мен мектептің өзара іс-қимылы бойынша жұмысты күшейту және ата-аналардың позитивті мәдениетін дамыту.

 Бала тәрбиесі дамуындағы басты рөл атқарушы - отбасы. Сондықтан ата-ананың бала көңілін таба білуіне ой қозғау, өзін-өзі тануына бағыт беру, тәрбие жайлы пікір бөлісу, ата-аналарға балаға рухани тәрбие берудегі отбасының рөлі жайлы түсіндіру мақсатында ата-аналармен ой қозғау, талқылау жұмыстары жүргізілді. Сонымен қатар орталықтың мақсат-міндетімен таныстырылды. Ары қарай конференция ауызбірішілікті нығайтатын, ұжымдық сыйластық, бір-біріне сенім арту, бірлесіп жұмыс жасауға баулу, көңіл-күйлерін көтеруге бағытталған тренингтерімен жалғасын тапты. Сынып жетекшілер отырысы жоғары деңгейде өткізілді.

 Ата-аналарды педагогикалық қолдау орталығы бағдарламасының жұмыс жоспарына сәйкес, жалпы ата-аналар жиналысы өтті. Ата-аналарды қолдау орталығының ең бірінші басымдығы – балаларды оқыту мен тәрбиелеуде отбасы мен мектептің өзара әрекеттесуін күшейту, мектептің ата-аналармен қарым-қатынасын, бала тәрбиесінде оң мәдениетті дамыту болып отыр. Жиналыс басында директордың тәрбие жөніндегі орынбасарлары күн тәртібіндегі тақырыптармен, орталықтың жұмыс барысымен таныстырып, бүгінгі жиналыстың мақсаты мен міндеттерін айтып өтті. Ата-аналарға көңіл-күй мен оларды сергіту мақсатында мектеп психологтары Айнұр Ақылтайқызы мен Ақбота Қалибекқызы позитивті тренингтер өткізді. Сынып жетекшілер Ардақ Рамазанқызы мен Сандуғаш Калелханқызы педагогикалық қолдау сабақтарын жоғары дәрежеде өткізіп, ата-аналардың ойларында жүрген мәселелерді шешуге ықпал етті. Болашақта да тәрбие саласы мамандарының бастамасына сәттілік тілейміз!

 «Қатыгездіксіз және зорлық-зомбылықсыз балалық шақ» республикалық ақпараттық науқанының іс-шара жоспарына сәйкес, 9-11 сынып оқушыларына «Зорлық-зомбылықсыз балалық шақ!» тақырыбында бейнематериалдар көрсетілді.

Мақсаты: Оқушыларға зорлық-зомбылық туралы мағлұмат беру, адамның ең жаман қасиеті екенін айту. Адамның ең басты құндылығы оның бостандығы, олай болса оқушыларға адамзаттық құқықтарымен бас бостандықтарын қорғауы туралы үйрету. Зорлық –зомбылық адам ағзасына тікелей әсер ететінін түсіндіру. Жаман әдеттерден бойларын аулақ ұстап, ондай әрекеттерге бармауға тәрбиелеу, адамгершілігі мол саналы азамат болып өсуіне ықпал жасау.

 Тәрбие саласы бойынша атқарылатын жұмыс жоспарына сәйкес, «Есірткіге жоқ деп айт» акциясы аясында «Мен спортты таңдаймын» тақырыбында дене шынықтыру пәні мұғалімдері Е.Канафин мен М.Иманбековтың ұйымдастыруымен сайыс өтті. Мақсаты: патриоттық айлық аясында салауатты өмір салтын насихаттай отырып эстафета спорттық ойынын дамыту және оқушылар арасында достық қарым-қатынасты нығайту; оқушылардың денсаулығын арттыру және шапшаңдыққа, жылдамдыққа, төзімділікке, салауатты өмір салтына тәрбиелеу.

Сайысқа қатысып, жеңіске жеткен оқушылар мадақтама, шағын сыйлықтармен марапатталды! Сайысқа демеушілік көрсеткен Тарбағатай ауданы полиция бөлімі жергілікті полиция қызмет бөлімшесі кәмелеттік жасқа толмағандар істері жөніндегі учаскелік полиция инспекторы Назгуль Маликовна мен Тарбағатай АІІБ полиция қызметінің аға учаскелік инспекторы, полиция капитаны Нургуль Зейнелбековнаға мектеп әкімшілігі атынан алғыс білдіреміз!

 9-11 сынып оқушылары «Электронды темекінің алдын алу» тақырыбында zoom платформасы арқылы конференцияға қатысты.

Конференция барысында оқушыларға зиянды әдеттер оның ішінде нашақорлық, ішімдік, насыбай, темекі шегушіліктің зардаптары туралы айтылды. Мақсаты: Халыққа жауапты денсаулық сақтайтын мінез-құлық пен шылымқорлықтан саналы түрде бас тарту дағдыларын қалыптастыру, адам ағзасына шылымқорлықтың зиянды әсері туралы түрлі жастық категориядағы халықтың ақпарат алуларын арттыру болып табылады.

 ШҚО білім басқармасының Тарбағатай ауданы бойынша білім бөлімінің №870 хаты негізінде мектебімізде 9-11 сыныптар арасында "Біз темекі шегуге қарсымыз! Еркін тыныс ал!" тақырыбында флешмоб ұйымдастырылды.

Мектеп жанындағы интернаттың қараша айында атқарылатын жұмыс жоспарына сәйкес, «Нашақорлық - ғасыр індеті» тақырыбында дөңгелек үстел өтті. Мақсаты: Нашақорлық - ғасыр дерті екендігін, нашалық заттардың адам өміріне аса қауіптілігін ұғындыра отырып, алдын алу, саналы да салауатты өмір сүруге тәрбиелеу.

Көрнекілігі: Нашақорлық — ХХІ ғасыр дерті «Есірткіге жол жоқ!» және суреттер.Тәрбиешілер: А.Айткалиева, Н.Омарханова, Ж.Абдрахманова

 «Қатыгездіксіз және зорлық-зомбылықсыз балалық шақ» ақпараттық науқанының өтуіне байланысты «М.Әуезов атындағы Ақжар орта мектебі» КММ-де 7-11 сынып оқушылары арасында «Қатыгездіксіз әлемді қалай құруға болады?» тақырыбында эссе байқауы өтті.

Мақсаты: балаларға қатысты қатігездікке мүлдем төзбеушілік және адамның өмірі мен саулығы, жасы мен әлеуметтік мәртебесіне қарамастан ең бағалы дүние деген пікірді қоғам арасында қалыптастыру; оқушыларға толеранттылық туралы мағлұмат бере отырып, өздері жүрген орталарында мейірімді болуға, бұзақылық істерге бармауға, адами бойларындағы қасиеттерін сақтауға, әдепті де, тәртіпті де тұлға болып өсуін тәрбиелеу.

 Жұмыс жоспарына сәйкес, 9-11 сынып оқушыларына "Нашақорлық - ХХІ ғасыр дерті" тақырыбында түсіндірме жұмыстары өтті.

Мақсаты: Нашақорлық - ғасыр дерті екендігін, нашалық заттардың адам өміріне аса қауіптілігін ұғындыра отырып, алдын алу, саналы да салауатты өмір сүруге тәрбиелеу.

 8-11 сынып оқушыларымен Тарбағатай ауданы ТЖБ бас маманы Куанғанов Елдос Куанғанұлы кездесу өткізді. Шара барысында өрт қауіпсіздігін сақтау бойынша өрт сөндірушілердің жұмысы барысынан бейнероликтер көрсетіліп, қауіпсіздік шаралары бойынша түсіндірме жұмыстары жүргізілді.

 "М.Әуезов атындағы Ақжар орта мектебі" КММ жанындағы интернатта тәрбиеленушілермен "**Жасөспірім және заң**" тақырыбында кәмелетке толмағандардың құқықтарын қорғау инспекторы Назгүл Маликовнамен кездесу өтті.

 Мақсаты: Жасөспірімдердің заң алдындағы жауапкершілігін арттыру; Ойлау, тыңдау, сөйлеу мәдениетін дамыту, қабілеттерін шыңдау; Құқықтық жауапкершіліктің түрлерімен таныстыра отырып, құқықтық сауаттылыққа, адамгершілікке, әдептілікке тәрбиелеу.

 Біртұтас тәрбие бағдарламасын іске асыру мақсатында мектебімізде нәтижелі жұмыстар атқарылуда.

- салт-дәстүрлер ұрпақтар сабақтастығы, отбасылық құндылықтарды негіздеудің орасан зор күші болмақ, ата-аналарды педагогикалық қолдау орталығының жанынан ашылған даналық мектебі -. Жыл басында 4 клубтан құралған «Әжелер,Аталар,Ағалар,Жеңгелер» клубы құрылды.

 Желтоқсанның 7 күні мектебімізде ардагер ұстаздар мен әжелерден құралған «Әжелермен сыр сұхбат» атты кездесу өтті. Шеберлік сабақтың мақсаты: ұлттық құндылықтарды, ұлттық мүддемізді, мәдениетімізді, салауатты өмір салтын ұстануды дәріптеу; Мақсатымыз отбасы мен мектептің арасындағы тығыз байланысты күшейтіп, алдымыздағы шәкіртті нағыз патриот, нағыз бәсекеге қабілетті тұлға етіп тәрбиелеу.

 Желтоқсан айында атқарылатын жұмыс жоспарына сәйкес, «Темекі, жат қылықтардан аулақ бол!» тақырыбында ұлдар жиналысы өтті.

Мақсаты: оқушыларға темекі мен электронды темекілердің зиянындылығын түсіндіру; Әдептілік қағидаларын меңгерте отырып жат қылықтардан, зиянды әдеттерден бойларын аулақ ұстауға шақыру; Салауатты өмір салтын ұстануға дағдыландыру.

 8-11 сынып қыздарына арналған кезекті қыздар жиналысы болып өтті. Жиналыста қыздардың жеке бас гигиенасы, тәртібі, сабаққа қатысуы, мектеп формасы, жасөспiрiмдер арасындағы ерте жүктiлiктiң алдын-алу, сенiм жәшiгi және сенім телефондары жайлы айтылды. Қыздарымыз өз көкейлерінде жүрген сұрақтарымен бөлісіп, пікір алмасты.

 Қазан айында «Еңбек күніне» орай, «Жүректен-жүрекке» атты қайырымдылық жәрмеңкесі өтті. Жәрмеңкеден түскен қаражатқа аз қамтылған және көпбалалаы отбасы оқушыларына көмек көрсетілді. 2 оқушыға 3 қыстық аяқ киім, 2 қытық куртка ,1 оқу құралдар салатын сөмке табысталды.

Мектеп жанындағы интернатта 25 қыркүйек 2023 жылы «Кәмелетке толмағандар арасында әлімжеттілік пен бөтен біреудің затына қол сұғушылықтың» алдын алу мақсатында Тарбағатай АІІБ ПБ ЖПҚЮПТ аумақтық учаскелік полиция инспекторы Н.М интернат оқушыларына түсіндірме жұмыстарын жүргізді. Кәмелетке толмағандар арасында әлімжеттілік құқық бұзушылық және бөтен біреудің затына қол сұғушылықтың, бос жүрудің алдын алу қажеттігін ескерте отырып, қылмыс жасаған оқушылар жазадан шет қалмайтыны, тәртіпті бұзған жағдайда жауапкершілікке тартылатыны туралы түсіндірме жұмыстарын жүргізді.

6-7 сыныптар арасында «Құқықбұзушылықпен жыныстық қарым-қатынастың алдын алу» тақырыбында Тарбағатай ауданының прокуроры А.Сатыбалды мен АІІБ ПБ ЖПҚЮПТ аумақтық учаскелік полиция инспекторы Н.Жақыпбекова интернат оқушыларына түсіндірме жұмыстарын жүргізді. Кәмелетке толмағандар арасында құқық бұзушылық және бос жүрудің алдын алу қажеттігін ескерте отырып, қылмыс жасаған оқушылар жазадан шет қалмайтыны, тәртіпті бұзған жағдайда жауапкершілікке тартылатыны туралы түсіндірме жұмыстарын жүргізді.

 «Қатыгездіксіз және зорлық-зомбылықсыз балалық шақ» ақпараттық науқанының өтуіне байланысты 7-11 сынып оқушылары арасында «Қатыгездіксіз әлемді қалай құруға болады?» тақырыбында эссе байқауы өтті.

Мақсаты: балаларға қатысты қатігездікке мүлдем төзбеушілік және адамның өмірі мен саулығы, жасы мен әлеуметтік мәртебесіне қарамастан ең бағалы дүние деген пікірді қоғам арасында қалыптастыру; оқушыларға толеранттылық туралы мағлұмат бере отырып, өздері жүрген орталарында мейірімді болуға, бұзақылық істерге бармауға, адами бойларындағы қасиеттерін сақтауға, әдепті де, тәртіпті де тұлға болып өсуін тәрбиелеу.

**Ұсыныс:**

 - Әлеуметтік жағдайы төмен, нашар отбасы жҽне «қолайсыз» отбасыларын анықтау жұмыстарын күшейту;

 - Ата -аналармен жұмыстың заманауи формаларын жүзеге асыру, дамыту

- Сынып жетекшілеріге ата-аналармен тығыз байланыста болып, мектеп өмірі мен қоғамдық жұмыстарға құлшындыру.

 Оқушылардың сабаққа қатысуын қатаң түрде қадағалау

 Әр күн сайын әлеуметтік педагог пен сынып жетекшілерінің қатысуымен және кезекші әкімшілікпен сыныптар арасында сабаққа дейін рейд жүргізу. Рейдтің қорытындысы бойынша, егер себепсіз қалған оқушы болса, міндетті түрде сынып жетекшісі анықтап, кейін ол оқушыдан түсініктеме талап ету.Күнделікті сабаққа кешігетін оқушыларды тіркейтін журнал ашылған. Оқушылардың сабақ босатуының негізгі себебі: денсаулық жағдайына байланысты болып жатады. Әрине олардың анықтамалары бар. Егер оқушы сабақты себепсіз 3-4 күн босатса, комиссия мүшелері тағайындалып, оқушының ата –анасымен байланысқа түсіп, акт жасалады. Комиссия мүшелері міндетті түрде мектеп психологы, әлеуметтік педагог, сынып жетекшісі жҽне тәрбие ісінің меңгерушісінен құралады. Сабаққа жиі кешігетін оқушылармен, ата -анасының қатысуымен әңгіме жүргізіліп, хаттама жазылады. Дегенмен былтырғы оқу жылына қарағанда, оқушылардың сабаққа қатысуы біраз түзелді. Себебі сабаққа кешігетін және көп босататын оқушылармен биылғы оқу жылында өте қарқынды жұмыс жүргізілді, қатаң қадағаланды,үнемі бақыланды.

 Сонымен қатар,сынып жетекшілермен әдістемелік бірлестігінің жұмысын дамыту, жүйелі түрде жұмыс жасау. Мектеп оқушыларының қызығушылығын, қажеттілігін, икемділігін және де басқа да ерекшеліктерін зертеу мақсатында; сынып сағаттары, тренингтер, сауалнамалар, идеялар мен ұсыныстар аукционы сынды жұмыстарды ұйымдастыра отырып, олардың ұсыныстарын алдағы тәрбие жұмысын жоспарлауда негізге алу.

 Жалпы мектебіміздегі сынып жетекшілер қоғамдық жұмыстарға белсенді атсалысып,,ата-аналармен тығыз байланыста болды. Мектепте өткен үлкен-үлкен шараларға қатысып,тәрбие сағаттарын уақытылы өткізіп,үнемі оқушылырының қасынан табыла білді. Сынып жетекшілерге мектеп әкімшілігі атынан алғыс айтамыз, әлі де берекелесіп,бірлікте жұмыс жасаймыз деп ойлаймыз!